cyanic-selkie/wikianc huggingface dataset:
Qisasçılar: Sonsuzluq savaşı
Kinoteatrlarda
Los-Anceles premyerasından sonra dünyanın bir neçə şəhərində baş tutmuş qala mərasimləri zamanı filmin seçilmiş futajları nümayiş olunmuşdur. Russo qardaşları spoylerlərdən qaçmaq üçün məhdud miqdarda kadrlardan istifadəyə icazə verildiyini bildirmişdilər. "Collider"dən Adam Çitvud qeyd edir ki, "bu cür təhlükəsizlik qaydalarının tətbiq edilməsi mənasız görünür, çünki, bütün Marvel filmləri çıxarılmasına bir ay qalmış media nümayəndələrinə təqdim edilir." ABŞ çıxışından əvvəl AMC kinoteatrlar şəbəkəsi, Nyu-York və Orlandoda yerləşən kinoteatrlarında 11 MKK filmindən ibarət marafon təqdim etmiş və bu marafon 25 apreldə "Sonsuzluq savaşı"nın yayına girməsi ilə tamamlanmışdır. Los-Ancelesdə isə oxşar marafon El-Kapitan teatrı tərəfindən təşkil olunmuşdur.
Ev üçün buraxılış
"Sonsuzluq savaşı" filmi dijital yükləmə üçün 31 iyul 2018-ci ildə, Ultra HD Blu-ray və DVD formatlarında isə 14 avqustda "Walt Disney Studios Home Entertainment" tərəfindən satışa çıxarılmışdır. Dijital və Blu-ray versiyalarda səhnə arxası fiçuretlər, audio şərhlər, silinmiş səhnələr və gülməli dubllar da əlavə edilmişdir. Dijital relizə həm də MKK rejissorları olan Russo qardaşları, Con Favro, Coss Uidon, Ceyms Qann, Rayan Kuqler, Peyton Rid və Tayka Vaytitinin müzakirələri daxil edilmişdir. Çıxarıldığı həftədə filmin fiziki versiyası ev üçün satış siyahısında birinci yeri tutmuşdur.
Film tamamilə IMAX kameraları ilə çəkilib 1.90:1 ölçüdə çıxarılsa da, ev üçün buraxılışda IMAX olmayan kinoteatrlar üçün nəzərdə tutulmuş 2.39:1 ölçüsündən istifadə edilmişdir. Co Russonun sözlərinə görə, onlar "IMAX versiyasının ev üçün buraxılışa uyğunlaşdırılmasına çoxlu vaxt sərf etsələr də" IMAX Corporation bu format üzərində nəzarətə malik olduğuna görə çətinlik yaranmışdır. Rejissor filmin bu versiyasının gələcəkdə ev mediası üçün təqdim edilə biləcəyini qeyd etmişdir.
Gəlirləri
"Qisasçılar: Sonsuzluq savaşı" ABŞ və Kanadada $678.8 milyon, digər ərazilərdən $1.370 milyard, ümumilikdə isə $2.048 milyard gəlir əldə etmişdir. "Sonsuzluq savaşı" bütün zamanların dördüncü ən çox gəlir gətirmiş filmi, eyni zamanlarda 2018-ci ilin ən çox gəlir gətirmiş filmi , ən çox gəlir gətirmiş MKK filmi və ən çox gəlir gətirmiş superqəhrəman filmi olmuşdur.
Açılış həftəsonunda film $640.5 milyon gəlir gətirərək, "Forsaj 8" (2017) filminin $541.9 milyon gəlir nəticəsini geridə qoymuşdur. Sonra filmin bu rekordu açılış həftəsonunda $1.481 milyard gəlir gətirən "Qisasçılar: Final" adlı sikvel filmi tərəfindən qırılmışdır. "Sonsuzluq savaşı" dünyada ən tez $1 milyard gəlir həddinə çatmış film olaraq 11 gün nəticəsi ilə "Ulduz müharibələri: Gücün oyanışı" (2015) filminin 12 gün olan rekord nəticəsini geridə qoymuşdur. İkinci həftəsonunda "Sonsuzluq savaşı" 4DX ekranlardan $13.5 milyon gəlir gətirmişdir ki, bu da həmin format üçün record göstəricidir. 12 iyun 2018-ci ildə "Sonsuzluq savaşı"nın gəlir göstəriciləri $2 milyardlıq həddi keçmiş və beləliklə də, "Avatar" (2009), "Titanik" (1997) və "Gücün oyanışı" (2015) filmlərindən sonra "Sonsuzluq savaşı" bu həddi keçmiş dördüncü film olmuşdur. 47 gündə $2 milyardlıq həddə çatmış "Titanik" filmindən sonra 48 gündə qeyd edilən gəlir göstəricisinə çatmış "Sonsuzluq savaşı"nın nəticəsi dünyada ikinci, Marvel filmləri arasında isə birinci olmuşdur. "Deadline Hollywood"un məlumatına görə, istehsal, marketinq və sair xərclər nəzərə alındıqdan sonra filmin təmiz gəliri $500 milyon olmuş və buna görə də "Sonsuzluq savaşı" 2018-ci ilin ən dəyərli blokbasterləri sırasında birinci yeri tutmuşdur.
Öncədən bilet satışları
2017-ci ilin dekabrında "Fandango" tərəfindən keçirilmiş sorğunun nəticələrinə görə "Sonsuzluq savaşı"nın 2018-ci ilin ən çox gözlənilən filmi olduğu müəyyən edilmişdir. Daha sonra "Fandango" bildirmişdir ki, "Sonsuzluq savaşı" superqəhrəman filminə ən böyük öncədən satış nəticəsi göstərmiş və 24 saat ərzində daha əvvəlki rekordçu olan "Qara pantera" filminin nəticəsini geridə qoymuşdur. "Atom Tickets" in məlumatına görə "Sonsuzluq savaşı" ilk öncədən satış günündə, "Qara pantera"nın bir ayda öncədən satış müddətində satdığından daha çox bilet satmağa müvəffəq olmuşdur. 72 saatlıq öncədən satış müddətində AMC kinoteatr şəbəkəsində film, ən böyük öncədən satış nəticəsi ilə, eyni müddət ərzində "Qara pantera" filmindən 257,6%, "Kapitan Amerika: Vətəndaş müharibəsi" filmindən 751,5%, "Qisasçılar: Altron dövrü" filmindən isə 1,106.5% çox satış etmişdir. Filmin çıxarılmasına iki həftə qalmış "Fandango" bildirmişdir ki, "Sonsuzluq savaşı"nın son yeddi filminin öncədən satış göstəriciləri son yeddi MKK filminin birlikdə həmin müddətə olan öncədən satış göstəricilərindən daha böyük olmuş və eyni zamanda şirkətin ən böyül aprel relizi nəticəsi əldə edilmişdir. Bu həm də əsas superqəhrəman filmi olmağa doğru aparılmış addımdır. Filmin çıxarılmasına bir həftə qalmış "The Wall Street Journal" tərəfindən yayılmış məlumata əsasən "Sonsuzluq savaşı" o zamana qədər əldə edilmiş bütün öncədən satış göstəricilərindən $50 milyon artıq satış nəticəsi edərək, yalnız "Ulduz müharibələri: Gücün oyanışı" (2017) filmindən geri qalmışdır. "Fandango" film üçün 2.500-dən çox seansa satış etdiyini açıqlamışdır. "Atom Tickets" isə "Sonsuzluq savaşı"nın ən böyük öncədən satış həcminə malik olduğunu, filmin göstəricilərinin "Sonuncu ceday"ın göstəricilərindən 7%, "Qara pantera"nın göstəricilərindən isə 250% yüksək olduğunu qeyd etmişdir. "Atom Tickets"in məlumatına görə çıxış həftəsində "Sonsuzluq savaşı"nın bilet satışı göstəriciləri hər gün iki qat artmağabaşlamışdır ki, bu da MKK daxil olan filmlər üçün ən sürətli artım tempidir.
ABŞ və Kanadada
Açılış günündə "Qisasçılar: Sonsuzluq savaşı" filmi ABŞ və Kanadada $106.7 milyon (Cümə axşamı gecəsindən olan $39 milyon gəlir də daxil olmaqla), açılış həftəsonu isə $258.2 milyon gəlir əldə etmişdir. Cümə axşamı gəliri MKK filmləri arasında ən yaxşı nəticə olmaqla ("Qisasçılar: Altron dövrü"nün $27.6 milyon olan nəticəsini geridə qoyub), "Gücün oyanışı" ($57 milyon)? "Sonuncu Ceday" ($45 milyon) və "Harri Potter və Ölüm Hədiyyələri. II hissə" ($43.5 milyon) filmlərindən geri qalaraq dünyada dördüncü yeri tutmuşdur. "Fandango" bildirir ki, $39 milyondan $14 milyonu şirkətin öncədən satış gəlirlərindən əldə edilmişdir. Açılış günü gəliri yalnız "Gücün oyanışı" filmindən geri qalaraq $119.1 milyonla ikinci olmuşdur; şənbə günü gəlişi "Yura dövrü" filminin (2015) $69.6 milyon məbləğində gəlirini geridə qoyaraq $83 milyonla ən yaxşı şənbə günü gəliri nəticəsi olmuşdur; $69.2 milyon olan bazar günü gəliri "Gücün oyanışı" filminin $60.5 milyon gəlirini geridə qoyaraq bütün zamanların ən böyük bazar günü gəliri olmuşdur.
Yekun həftəsonu gəliri "Gücün oyanışı" filminin $248 milyonluq rekord göstəricisini qırmağa müvəffəq olmuşdur. Filmin IMAX ekranlarda açılış həftəsonu gəlir göstəricisi $22.5 milyon olmaqla Marvel filmləri arasında ən yaxşı nəticə, ümumilikdə isə "Gücün oyanışı" ($30 milyon) və "Sonuncu ceday" ($24.7 milyon) filmlərindən geri qalmaqla dünyada üçüncü ən böyük nəticə olmuşdur. AMC kinoteatrlar şəbəkəsi bildirmişdir ki, film, şirkətin tarixində ən böyük cümə və şənbə gəliri göstəricinə nail olmuş, "Fandango" isə bildirir ki, servis vasitəsiylə ümumilikdə $84 milyonluq bilet satılmış və bu, ümumilikdə satılan biletlərin 30%-ni təşkil etməklə, şirkətin tarixi boyunca bir filmin həftəsonu gəlirindən ən böyük faiz payı olmuşdur.
Açılış həftəsonundan sonrakı bazar ertəsi günü "Sonsuzluq savaşı" əlavə $25 milyon da gəlir gətirməklə aprel ayında ən böyük bazar ertəsi nəticəsini göstərmiş və beləliklə də, "Forsaj 7" (2015) filminin nəticəsini ($14 milyon) geridə qoymuşdur. Həmçinin, bu göstərici "Qara pantera" filminin ($40.1 milyon) nəticəsindən sonra MKK filmləri arasında ikinci ən yazşı bazar ertəsi nəticəsi olmuşdur. Növbəti gün film, $23.5 milyon gəlir gətirərək "Qara pantera" filminin rekord göstəricisini ($20.8 milyon) geridə qoymuş və MKK üçün ən böyük çərşənbə axşamı, həmçinin "Qisasçılar" filminin rekordunu ($17.6 milyon) qıraraq, ən böyük may bazar ertəsi gəliri olmuşdur. O, həmçinin beş gündə $300 milyon gəlirə çatmış "Gücün oyanışı" filminin ən qısa müddətdə həmin məbləğə çatma nəticəsini geri qoymuşdur.
Film, $115.5 milyon gəlirlə ikinci həftəsonunda da bir nömrə olaraq qalmış və onun gəlir nəticəsi "Gücün oyanışı" filminin nəticəsindən ($149.2 milyon) sonra ikinci ən yaxşı ikinci həftəsonu nəticəsi olmuşdur. İkinci həftəsində — çıxarılmasının doqquz günündə $400 milyonluq sərhəddi keçən "Sonsuzluq savaşı" bu sərhəddi səkkiz gündə keçmiş "Gücün oyanışı" filmindən geri qalaraq ikinci olmuşdur. Üçüncü həftəsonu boks-offisində yenə də birinci olan "Sonsuzluq savaşı" 15 gün ərzində $500 milyonluq sərhəddi keçmiş və bu nəticəsi ilə ikinci olmuşdur ("Gücün oyanışı" filmi həmin sərhəddi 10 gün ərzində keçmişdir). Həmin həftəsonu üçün IMAX ekranlardan gəlir $48.1 milyona çatmışdır ki, bu da bütün MKK filmlərinin göstərdiyi nəticədən yüksəkdir. Dördüncü həftəsonunda "Sonsuzluq savaşı" ikinci yerə düşmüş və birinci yeri "Dedpul 2" filmi tutmuşdur. Beşinci həftəsonunda film üçüncü yeri tutmuş, birinci və ikinci yerləri müvafiq olaraq "Solo: Ulduz müharibələri hekayəsi" və "Dedpul 2" filmləri tutmuşdur. 23 mayda film $600 milyonluq sərhəddi keçərək "Gücün oyanışı" (12 gündə bu sərhəddi keçmişdi) filmindən sonra ikinci ən yaxşı nəticəni əldə etmişdir. Doqquzuncu həftəsinə kimi, "Sonsuzluq savaşı" ABŞ və Kanadada top onluqda qala bilmişdir. Həmin ölkələrdə film, bütün zamanların dördüncü ən çox gəlir gətirmiş filmi və "Qara pantera" filmindən sonra ikinci ən böyük gəlir gətirmiş film olmuşdur.
Digər ərazilərdə
ABŞ və Kanadadan kənarda 52 bazarda açılış edən film $382.7 milyon gəlirlə, satışa çıxarıldığı bütün bazarlarda birinci yeri tutmuş, bu nəticə ilə "Forsaj 8" filmindən ($444.2 milyon) sonra ikinci ən yaxşı nəticə göstərmişdir. Açılış günündə IMAX ekranlarından $18.5 milyon gəlir əldə edilmiş və bu, ABŞ, Kanada və Çin xaricində ən yaxşı açılış nəticəsi olmaqla, "Gücün oyanışı" ($17.5 milyon) filminin nəticəsini geridə qoymuşdur. Cənubi Koreya ($39.2 milyon), Meksika ($25.4 milyon), Braziliya ($19.1 milyon), Hindistan (yerli olmayan film üçün $18.6 milyon), Filippin ($12.5 milyon), Tayland ($10 milyon), İndoneziya ($9.6 milyon), Malayziya, Honkonq, Vyetnam , Mərkəzi Amerika, Peru, Çili, Ekvador, Venesuela, Boliviya, Cənubi Afrika, Türkiyə, Birləşmiş Ərəb Əmirlikləri və Qərbi Afrika ərazilərində bütün zamanların açılış həftəsonu rekordu qırılmış, həmçinin bu nəticə həm də əksər ölkələr üçün açılış günü rekordu olmuşdur.
Satışa çıxarıldığı 54 bazarın hər birində "Sonsuzluq savaşı" ikinci həftəsində də birinciliyini saxlaya bilmişdir. Rusiyada açılış günündə film $4.9 milyon gəlir gətirmişdir ki, bu da həmin ölkə üçün bütün zamanların ən böyük nəticəsi olmuşdur, lakin Rusiyada filmin çıxarılması qalmaqlla müşayət olunmuşdur. Belə ki, ilkin olaraq Rusiya Mədəniyyət Nazirliyi filmin 11 mayda yayımlanmasına razılıq versə də (9 may Qələbə Günü ərəfəsində kinoteatrlarda Rusiya istehsalı olan filmlərin rəqabətə davamlığını artırmaq üçün), əhalinin etirazlarından sonra çıxış tarixini 3 maya dəyişməyə məcbur olmuşdur. "Sonsuzluq müharibəsi" həm də Rusiyada tək gündə bir milyondan çox bilet satan və açılış həftəsonunda rekord göstərici olan $17.6 milyon gəlir gətirən ilk film olmuşdur. Rusiyada açılış həftəsonunda IMAX ekranlardan $2.2 milyon gəlir əldə edilmişdir ki, bu da ölkə bazarı üçün record nəticədir. Üçüncü həftəsonunda da film, bir çox ölkələrdə birinci yerini saxlaya bilmişdir.
"Sonsuzluq savaşı" Çində $200 milyon gəlirlə açılış etmişdir ki, bu da, "Forsaj 8" filminin ($184 milyon) nəticəsindən geri qalmaqla yerli valyuta ilə ikinci ən böyük nəticədir. Açılış həftəsonunda IMAX ekranlardan gəlir $20.5 milyona bərabər olmuşdur və bu, Çində üçüncü ən böyük IMAX açılış həftəsonudur. 400 milyon yuan ($63 milyon) öncədən satış nəticələri ilə, "Sonsuzluq savaşı" həm də Çində öncədən satış rekordu qırmağa müvəffəq olmuşdur. Hindistanda "Sonsuzluq savaşı" 2 milyard rupidən çox ($29.7 milyon) gəlir gətirmiş ilk Hollivud filmi, Birləşmiş Krallıqda isə ən çox gəlir gətirmiş MKK filmi olmuşdur. Altıncı həftəsində "Sonsuzluq savaşı" $33 milyonla Yaponiyada ən çox gəlir gətirmiş MKK filmi olmuşdur.
Braziliya, İndoneziya, Filippin, Mərkəzi Amerika, Boliviya, Venesuela, Meksika, Çili, Ekvador, Peru, kimi Latın Amerikası əraziləri, Malayziya, Sinqapur, Hindistan (Qərb filmi üçün), Vyetnam, İndoneziya, Tayland (Qərb filmi üçün) və Monqolustan   üçün bü tün zamanların ən çox gəlir gətirmiş, Asiya-Sakit okeanı regionu (Qərb filmi üçün), Honkonq və Cənubi Koreyada (Qərb filmi üçün) ikinci, Çində (Qərb filmi üçün) isə üçüncü ən çox gəlir gətirmiş reliz olmuşdur. Birləşmiş Krallıq da daxil olmaqla, Avropa ölkələrində "Sonsuzluq savaşı" ən çox gəlir gətirmiş superqəhrəman filmi olmuşdur. 17 iyun 2018-ci ildə filmin ən çox gəlir gətirdiyi bazarların Çin ($373.4 milyon), Birləşmiş Krallıq ($95.7 milyon) və Cənubi Koreya ($92.8 milyon) olmuşdur. ABŞ və Kanadadan kənarda "Sonsuzluq savaşı" bütün zamanların ən çox gəlir gətirmiş üçüncü filmidir.
Tənqidçilərin mövqeyi
200px|thumb|right|Coş Brolinin [[Tanos rolunda göstərdiyi performans bir çox tənqidçilər tərəfindən yüksək qiymətləndirilmişdir. ]] Rəy aqqreqatoru Rotten Tomatoes 328 tənqidçinin rəyinə əsasən filmi 84% təravətli 7.4/10 balla qiymətləndirmişdir. Saytın konsesusunda isə qeyd edilir ki, "Qisasçılar: Sonsuzluq savaşı MKK-nın çoxsaylı qəhrəmanlarını məharətlə istifadə edir və nəticədə əsasən nəhəng ambisiyalarını reallaşdıran, başgicəlləndirən, valehedici emosional blokbaster alınır." Metacritic isə 53 tənqidçinin rəyinə əsasən filmi 68/100 balla qiymətləndirir və "əsasən müsbət rəylər" aldığını qeyd edir. "CinemaScore" tərəfindən keçirilmiş səsvermədə, izləyicilər A+ — F şkalası üzrə "A" dərəcəsi ilə qiymətləndirmişlər. "PostTrak " tərəfindən verilən məlumatda isə bildirilir ki, film izləyicilərinin 87%-I onu müsbət qiymətləndirmiş, 68%-i isə digərlərinə məsləhət görmüşdür.
"The Hollywood Reporter"dən Todd MakKarti ssenari müəllifləri və rejissorların çoxsaylı aktyor heyəti və personajlarla işləmə bacarığını qiymətləndirərək qeyd edir ki, "yazarlar Kristofer Markus və Stefan MakFili, rejissorlar Entoni və Co Russo Marvel Filmsin maestrosu Kevin Fayqinin nəzarəti altında eqoların tıxacını geridə qoyaraq onları təbəssümə çevirə bilmişlər." "Variety" jurnalından Ouen Qleyberman deyir ki, "Sonsuzluq savaşı elə strukturlaşdırılmışdır ki, hər bir qəhrəmana onların şəxsi mifologiyalarının inkişafı üçün kifayət qədər vaxt verilsin." "Rolling Stone"dan Piter Travers deyir ki, filmdə "həddən artıq çox şey var" və əlavə edir: "Görünür, Russo qardaşları he vaxt azlıq nəzəriyyəsinə yaxşı baxmamışlar. Onlar, Qisasçıların birləşməsini gülüş atəşfəşanlığı ilə qeyd edirlər." "Chicago Sun-Times"dan Riçard Ruper filmi Marvelin "ən böyük və bu zamana kimi ən iddialı filmi" adlandıraraq deyir ki, ''"lakin, bu hələ ən yaxşı deyil. Buna baxmayaraq filmdə çoxlu hərəkət, yumor, ürək və bir neçə, həqiqətən də çox dramatik olan səhnə vardır." Ruper filmin aktyor heyətini, xüsusilə Coş Brolini tərəfləyərək, onun oyununu "filmin ən yaxşı performansı" adlandırır. Qleybermen Brolinin hərəkət tutma texnologiyası ilə ifasını "yüksək səviyyəli profesional" adlandıraraq deyir ki, "Brolin Tanosu şəxsi xarizması ilə tamamlayır." MakKarti yazır ki, "Brolinin qəhrəmanlar üçün xaraketrik olan sakit ifası bu vəhşini gözlənilmədən emosional baxımdan sabitləşdirərək adi böyük supercanidən daha ciddi personaja çevirir." MakKarti həm də filmin döyüş səhnələrini qiymətləndirərək deyir ki, "Sonsuzluq savaşında ardıcıllıqla elə döyüş səhnələri yer almışdır ki, əgər siz hətta "Mayti-Maus döyər yoxsa Supermen?" kimi ekstravanqard zövqə maliksinizsə belə sizin xoşunuza gələcək." Qleyberman filmdə döyüş səhnələrini "heyranedici" adlandırır, Travers isə yazır ki, "Qisasçılar: Sonsuzluq savaşı insanları gərginlikdə saxlayaraq yetişməmiş sonluq üçün tələsdirir." "The Hollywood Reporter"dən Coş Şpigel deyir ki, "film, super həcmli finalı ilə "İmperiya cavab zərbəsi endirir" filminin finalını xatırladır; bu Han Solonun karbonit kapsulunda dondurulmasına bərabərdir."''
"The New York Times"dan A. O. Skott filminn Marvel Kinematoqrafiya Kainatının digər filmlərindən asılılığını tənqid edərək yazır ki, "Əgər ayrılıqda baxsaq, iki saat qırx dəqiqə davam edən Qisasçılar: Sonsuzluq savaşı heç bir məna daşımır, lakin etiraf edirəm ki, o, heç ayrılıqda baxılması üçün nəzərdə tutulmayıb." "The New Yorker"dən Riçard Brodi də bu tənqidlə razılaşaraq yazır ki, "filmin qeyri-mükəmməlliyi onun mükəmməl olmayan CGI effektlərindən daha çox MKK digər filmlərində əsası qoyulmuş hadisələrin davam etdirilməsi ilə əlaqədardır." "Time" jurnalından Stefani Zakarek deyir ki, "əslində bu nə başlanğıc, nə də son deyil, sadəcə digər hissələri birləşdirən aralıq hissədir. Filmi tam anlamaq üçün ondan əvvəl çıxarılmış 18 MKK filminin hamısına baxmaq lazımdı." "Los Angeles Times"dan Castin Çanq filmi "nəhayət ki, sona çatmaqda olan saqanın canlı, boş, nadir hallarda diqqət çəkən hissəsi" adlandırır.
Auditoriyanın reaksiyası
"CinemaScore" tərəfindən keçirilmiş sorğu nəticəsində izləyicilər filmi "A+"dən "F"-ə kimi olan şkala üzrə "A" dərəcəsi ilə qiymətləndirilmiş, "PostTrak" isə izləyicilərin 87%-nin filmi müsbət qiymətləndirdiyi, 68%-nin isə onu izləməyə məsləhət gördüyünü qeyd edir. YouTube ABŞ seqmentində məşhur olan Toni "Nem" Mitçell filmi kinoteatrda dəfə izləyərək dünya rekordu qırmışdır. Mitçellin fəaliyyəti haqqında mətbuatda məlumat yayılmağa başladıqda, Mitçellə kömək etmək üçün IMAX Corporation ona 50 bilet hədiyyə etmiş, Russo qardaşları isə onu "Final"ın premyerasına dəvət etmişlər. Mitçell qeyd edir ki, bu fəaliyyəti "Marvel və Russo qardaşlarını dəstəkləmək üçün" etmişdir. Staffordşirdən olan on yeddi yaşlı Kiran Harvi isə filmi kinoteatrda 100 dəfə izləmişdir. Harvi qeyd edir ki, "filmi çoxlu sayda izləməyi planlaşdırmamışdım, sadəcə olaraq belə alındı" və eləvə edərək deyir ki, "Sonsuzluq savaşı" "bu vaxta kimi gördüyüm hər şeydən o qədər fərqlidir ki, mən onu çox sevdim və mümkün qədər çox baxmaq istədim!"
Filmin finalı, xüsusilə Hörümçək-adamın özünü pis hiss etməsi ilə bağlı səhnə çoxlu sayda internet memlərinin yaranmasına səbəb olmuşdur. Fanatların Tanosun çırtmasından sonra sağ qaldıqları və ya külə çevrildiklərini öyrənmələri üçün "DidThanosKill. Me" adlı sayt yaradılmışdır. Filmin finalı, Redditdə /r/thanosdidnothingwrong adlı subredditin yaranmasına səbəb olmuşdur. Filmdəki hadisələrin təkrarlanması üçün, istifadəçilərdən biri subreddit izləyicilərinin yarısının – təxminən 20,000 izləyicinin bloklanmasını təklif etmişdir. İstifadəçilərin hamısı bu təkliflə razılaşdıqdan sonra, moderatorlara müraciət edilərək xeyli sayda istifadəçinin kütləvi şəkildə bloklanmasının mümkünlüyünü soruşublar. İdarəçilərin razılaşmasından sonra istifadəçilərin təsadüfi seçilmiş yarısı 9 iyul 2018-ci ildə bloklanmalı idi.
İstifadəçilərin yarısının bloklanacağı haqqında xəbərin yayılmasından sonra qrup izləyicilərinin sayı 700,000-ə çatmış, həmçinin Russo qardaşları da qrupu izləməyə başlamışlar. Bloklanmadan bir qədər əvvəl Coş Brolin tərəfindən yayımlanan videoda aktyor "Buyurun, Reddit istifadəçiləri" deyilmiş və çırtma çalınmışdır. Bir neçə saat davam edən bloklanma prosesini 60.000-dən çox insan canlı şəkildə "Twitch" vasitəsiylə izləmişdir. Aralarında Entoni Russonun da olduğu 300.000-dən çox insanın bloklanması Reddit tarixində ən böyük banlanma olmuşdur. Bloklanmış istfadəçilər /r/inthesoulstone adlı yeni qrup yaratmışlar. İstifadəçilərdən biri bu hadisəni "heç bir məna kəsb etməyən, lakin maraqlı və əyləncəli" olaraq təsvir etmişdir. "Screen Rant"dan Endryu Tiqani qeyd edir ki, "bu, filmin populyar mədəniyyət üçün nə qədər təsirli olmasını göstərir. Bu, həm də fanat birliyinin sosial media vasitəsi ilə nələrə qadir olacağını göstərir."
Sikvel
Russo qardaşlarının Markus və MakFili tərəfindən yazılmış ssenari əsasında çəkdiyi Qisasçılar: Final filminin 26 aprel 2019-cu ildə çıxarılmışdır.
Belqorod vilayəti
Belqorod vilayəti — Rusiya Federasiyasının subyektlərindən biri. Belqorod vilayətinin sahəsi 27,1 min kvadratmetrdir. km, uzunluğu şimaldan cənuba - təxminən 190 km, qərbdən şərqə - təxminən 270 km. Cənubda və qərbdə Ukraynanın Luqansk, Xarkov və Sumi vilayətləri, şimal və şimal-qərbdə Kursk, şərqdə Rusiya Federasiyasının Voronej vilayətləri ilə həmsərhəddir. Sərhədlərin ümumi uzunluğu təxminən 1150 km-dir, bunun da Ukrayna ilə - 540 km.
Rayona 212 bələdiyyə, 9 şəhər rayonu, 13 bələdiyyə rayonu, 16 şəhər və 174 kənd yaşayış məntəqəsi daxildir. 2021-ci il yanvarın 1-nə əhalinin sayı 1 543 087 nəfər olub. İnzibati mərkəzi Moskvadan 695 kilometr cənubda yerləşən Belqorod şəhəridir.
Belqorod vilayəti SSRİ Ali Soveti Rəyasət Heyətinin 6 yanvar 1954-cü il tarixli Fərmanı ilə Kursk vilayətindən onun tərkibinə 23 rayonun verilməsi ilə yaradılmışdır: Belqorodski, Belenixinski, Bobrovo-Dvorski, Bolşe-Troitski, Borisovski. , Valuyski, Veliko-Mixaylovski, Volokonovski, Qrayvoronski, İvnyanski, Koroçanski, Krasnoyaruzski, Mikoyanovski, Novooskolski, Proxorovski, Rakityanski, Sajenski, Skorodnyanski, Starooskolski, Tomarovski, Aleknovski, Uleknovski rayonlarından:, Veidelevski, Ladomirovskaya, Nikitovski, Rovenski, Ukolovski, Şatalovski. Belqorod vilayətinin ümumi sahəsi 27,1 min kvadratmetr idi. km əhalisi (1959-cu il siyahıyaalınmasına görə) 1 milyon 227 min nəfər. Kənd əhalisi 87,8 faiz təşkil edib. Belqorod şəhəri təsadüfən Belqorod vilayətinin mərkəzi seçilməyib. Dəmir yolu qovşağında, Moskva - Simferopolun ən işlək magistrallarından biri olan digər rayon mərkəzləri ilə yaxşı müqayisə olunur.
Pantene
Tarixi
Bazarda istehlakçılara təklif edilən yeni saç baxım kremi özünə məxsus qoxu çeşidləri ilə qısa zamanda Avropa xanımlarının diqqətini çəkməyi bacarır. Yarandığı və satışa çıxdığı ilk illərdə əsasən Avropa bazarında yayılan Pantene 1960-cı illərin ortalarında Şimali Amerika bazarına təqdim edilir və burada yüksək istehlakçı marağı əldə edir. 1975–1976-cı illərdə Pantene qablaşdırmalarının qabağları qızılı rənglə əvəzlənir. Bu yeni dizayn alıcıların diqqətini cəlb edir və Pantene 1975-ci ildən günümüzə düz 35 ildir ki, belə quruluşa malik qablaşdırmalarda istehsal olunur. Pantene tərəfindən qadınlara hədəflənmiş bir sıra sosial tədbirlər həyata keçirilir. Bunlardan ən yadda qalanı isə 1984-cü ildə təşkil edilən gözəl olduğum üçün məndən nifrət etməyin kompaniyası olur. Bazar dəyərini və müştəri məmuniyyətini daim yuxarı səviyyələrdə saxlaya bilən marka 1985-ci ildə Procter & Gamble tərəfindən satın alınmasının ardından inkişafının yeni bir mərhələsinə təkan qoyur.
Procter & Gamble ilə başlayan yeni dövr eyni zamanda yeni fikirlərin formalaşması ilə müşahidə olunur. Belə ki, Procter & Gamble laboratoriyalarında qadın saçlarının qorunması və müxtəlif həssas quruluşa malik saçlar üçün xüsusi kremlərin və şampunların hazırlanması yönündə ciddi işlər aparılır. Mütəxəssislər tərəfindən aparılan ilkin araşdırmalar öz müsbət cavabını verir və 1990-cı ilin əvvələrində Pantene öz yeni xüsusiyyətləri və hər zamankindən daha güclü və effektiv tərkibi ilə istehlakçıların ixtiyarına təqdim olunur. Markanın Procter & Gamble tərəfindən satın alınması Pantenenin eyni zamanda dünya miqyaslı bir marka olması ilə də nəticələnir. Belə ki, bu zamana qədər əsasən məhdud cevrədə tanınan və alıcı kütləsinə malik olan marka 1990-cı illərdən etibarən Avstraliya, Yeni Zelandiya, Avropa, Şimali Afrika, Latın Amerikası, Koreya və hətta Yaponiya kimi uzaq çoğrafiyalara qədər yayılır.
1995-ci ildə Pantene Procter & Gamble şirkətinin 1 milyard dollarlıq markaları sırasına qoşulur. 1997–1998-ci illərdə Pantene premium saçların müdafiəsi sistemi ilə qadınlar üçün nəzərdə tutulmuş nüfuzlu jurnallarda ən çox məsləhət görülən marka vəziyyətinə gəlir. 2012-ci ilə olan nəticələr əsasən Pantene dünyada qadınlar tərəfindən tövsiyə edilən əsas saçların müdafiəsi üçün olan markadır.
Karl Lüdviq Vildenov
Karl Lüdviq Vildenov (, 1765—1812) — alman botaniki.
Maria Komnenos
Həyatı
Trabzon da doğulmuşdur. Atası imperator Bazil dir. 1352-ci ildə Fəxrəddin Qutlu bəy ilə evlənmişdir. 29 avqust 1358-ci ildə Trabzona getmiş, bacısı Teodora Çəlbiyyəli Hacı Əmir ilə evlənəndə ona türklərin adətləri haqqında məlumat vermişdir. Belə bir ziyarət 1365-ci ildə yenə baş vermişdi. Bizans tarixçisi Panakretos bu barədə yazır:"Eyni ilin avqustunda, 6860 [1352], İmperatorun bacısı Maria Böyük Komnenos, ’Αμιτιώται’lərin emiri ve Τουραλή [Turali]nin oğlu Χουτλουπέκης [Qutluq bəy] ilə evlənməyə getdi."
Kuh-i-Nur
Kuh-i-Nur (fa. کوہ نور, "İşıq dağı") — 105 karat ağırlığında olan və Böyük Britaniya tacının bir hissəsi olan qiymətli almaz daş. Dünyanın ən böyük almazıdır.
Nymphaea candida
(Nymphaea candida) —  fəsiləsinin  cinsinə aid bitki növü.
Kuh-i-Nur
Haqqında
Almazın digər tayı hesab olunan Dərya-i-Nur ("Dəniz işığı") almazının Hindistanının Andhra Pradeş ştatında olduğu düşünülür. Almaz müxtəlif zamanlarda Hindu, Rajput, İran, Əfqan, Siqx və sonda almazı talayan ingilislərin olmuşdur.
1850-ci ildə almaz İngiltərənin Ost-Hind şirkəti tərəfindən Duleep Sinqdə ələ keçirilmiş və Kraliça Viktoriya 1877-ci ildə Hindistan kraliça olunanda İngiltərə Kral Zinət Əşyalarının bir hissəsinə çevrilmişdir. Hindistan ilə müharibə etdikdən sonra Nadir şah Əfşarın əlinə keçən almaz XVIII əsrdə Kuh-i-Nur adlandırılmadan öncə Syamantaka-Mani, Madnayak ya da "Qiymətli daşların Kralı" olaraq tanınırdı.
Almaz hal-hazırda Britaniya tacının bir hissəsidir.
Baccharis pauciflosculosa
— fəsiləsinin  cinsinə aid biki növü.
Amblyseius forfex
— fəsiləsinin   cinsinə aid heyvan növü.
Əkinçilik
Əkinçilik — insanların səmərəsindən faydalandığı taxıl bitkilərinin becərilməsində məhsuldarlığın yüksəldilməsi, sabit məhsul almağa istiqamətli, əhəmiyyətli bir fəaliyyət növü.
Ümumi məlumat
Azərbaycanda təxminən e.ə. IV minillikdən başlayaraq Neolit dövrünü Tunc dövrü əvəz edir. Bu dövr təxminən iki min il davam edərək e.ə. I minilliyin başlanğıcında sona çatır, həmin dövr təkcə tuncun geniş istehsalı ilə deyil, eyni zamanda ictimai münasibətlərin və kənd təsərrüfatının inkişafı ilə də səciyyələnirdi.
Tunc dövründən etibarən toxa əkinçiliyindən cüt əkinçiliyinə keçid başlanmışdı. Bununla da əkinçilik təsərrüfatında aparıcı üstün rol kişilərin əlinə keçmiş, belə ki, təsərrüfatın xarakterində baş verən dəyişiklik bu sahədə qadın əməyinin rolunun gözə çarpacaq dərəcədə azalmasına səbəb olmuşdur.
Cütün meydana gəlməsi əkin sahələrinin daha geniş istifadə edilməsinə əlverişli imkan yaratdı, bununla əlaqədar bir sıra əkinçilik sistemləri əmələ gəldi və inkişaf etdi. Əkinçilikdə işlədilən tunc alətlər xeyli təkmilləşdi və çoxaldı, lakin Fridrix Engelsin dediyi kimi, tunc daş alətləri tamamilə sıxışdırıb aradan çıxara bilmədi. Bu işi dəmir həyata keçirdi.
Azərbaycanda dəmirin meydana çıxması və geniş inkişafı təkcə iqtisadi həyatda deyil, ictimai quruluşun özündə də köklü dəyişikliklərə səbəb olmuşdu.
Əkin sahəsində məhsul artımı ucun əsas şərt torpağın nisbətən keyfiyyətli şumlanmasından asılı olmşdur. Azərbaycanda şumlamada xışların qoşqu heyvanlar vasitəsilə işlədilməsi və taxıl doyumundə vəllərin geniş istifadəsi bu baxımdan boyuk əhəmiyyət kəsb edir.
Biz əkin zamanı səpib zəmini, Həqqə tapşırırıq sonra əkini, Altı ay olarıq əkindən uzaq, Bir də biçin vaxtı biçirik ancaq Belə əkdiyimiz zəmilərdən düz Bol məhsul alırıq birə yeddi yüz.
XIX əsrin əvvəllərindən etibarən Azərbaycanın taxılçılıqla məşğul olan bütün rayonlarında dənli bitkilərin əkin sahəsi xeyli genişləndirilmiş və bununla da taxıl məhsulunun ümumi yığımı artmışdır. Buğda və arpa dənli bitkilər içərisində öz əkin sahəsinə və məhsul yığımına görə yenə də əsas yeri tuturdu.
Həmin dövrdən Azərbaycanda becərilməyə başlayan qarğıdalı bitkisi ilk vaxtlar əsasən bostan bitkiləri ilə birlikdə qarışıq əkilərdi, lakin daha sonralar bu bitki geniş sahələrdə ayrılıqda becərilmişdir. Qarğıdalı bitkisi taxılçılıq təsərrüfatında öz əkin sahəsinə görə geniş yayıla bilməmişdir, lakin yerli əhali onu az və ya çox halda kiçik və ya böyük sahələrdə becərərək yüksək məhsuldarlığına görə həmişə qiymətləndirmişdir. Ona görə də bu bitki xalq arasında "peyğəmbər buğdası" adlanmışdır.
Ümumiyyətlə, XIX əsrin son onilliklərində Azərbaycanda istehsal olunan taxıl məhsulları yerli əhalinin çörəyə olan ehtiyacını tam ödəyirdi. Həmin illərdə başqa yerlərdən ölkəyə satış üçün heç vaxt taxıl gətirilməmişdir. Əksinə, həmin dövrdə ölkədə istehsal olunan taxıl satışa çıxarılaraq İrana, Gürcüstana, Rusiyaya və hətta Avropa ölkələrinə də göndərilirdi.
Zəngin və çoxəsrlik təcrübəyə malik olan Azərbaycan taxılçıları özlərinin ənənəvi əmək vərdişlərini davam etdirməklə, onu nəsillərdən-nəsillərə verirdilər. Onlar əkinçilikdə məhsuldarlığın yüksəldilməsinə səbəb olan amil və səbəbləri öyrənməklə belə, öz bilik və vərdişlərini artıraraq sabit məhsul almağa çalışırdılar. Hətta onların nümayəndələri ölkə və ümumdünya kənd təsərrüfatı sərgilərində cəsarətlə iştirak edərək mükafata layiq fəxri yerləri də tutmuşdular.
İvanovo vilayəti
İvanovo vilayəti — Rusiya Federasiyasının subyektlərindən biri.
Nadir Bayramlı
Nadir Bayramlı (Bayramlı Nadir Qaçay oğlu; d. 1962, Qaraxanbəyli, Füzuli rayonu) — Azərbaycan müğənnisi.
Həyatı
Nadir Bayramlı 1962-ci ildə 26 dekabr tarixində Azərbaycan respublikası, Füzuli rayonunun Qaraxanbəyli kəndində musiqiçi ailəsində anadan olmuşdur. Uşaqlıq yaşlarından musiqiyə olan həvəsi onu bu sənəti seçməyə istiqamətləndirdi. Artıq on iki, on üç yaşlarında özfəaliyyət səviyyısində bir sıra tədbirlərdə çıxış etmişdir.
1978-ci ildə artıq 16 yaşında ikən Nadir bəy Füzuli şəhərinə köçmüş və uzun müddət burada yaşamışdır. Füzulidə yaşadığı müddətdə bir sıra tanınmış sənət adamları ilə - xanəndələrlə tanış olaraq sənətin sirrlərini onlardan öyrənmişdir. 1981-ci ildə 19 yaşında hərbi xidmətə yola düşmüş 21 yaşında hərbi xidməti bitirib 1984 cü ildə Üzeyir Hacıbəyov adına Ağdam şəhər musiqi texmikumunun solo oxuma-xanəndəlik sinfinə qəbul olmuşdur. 1988 - ci ildə təhsilini bitirdikdən sonra, Füzuli şəhər musiqi məktəbində muğam muəllimi kimi fəaliyyətə başlamışdır.
1992-ci ildə Ümid instrumental ansanblı ilə ilk dəfə Azərbaycan dövlət televiziyasında konsert proqramı ilə çıxış etmişdir. Dinləyicilər üçün 1995-ci ildə ilk "Ayrılaq" adlı kasetini yazdırmış, bundan sonra 1997-ci ildə "Sevgililər görüşəndə", 1999-cu ildə "BU qızların əlindən", 2000-ci ildə "Səni sevirəm deyəndə", 2002-ci ildə "Yandırdı məni", 2003-cü ildə "Gizir oğlu Mustafa bəy", 2005-ci ildə "Bu həsrət", 2008-ci ildə "Leylican" adlı kaset və disklərini təqdim etmişdir.
Çoxlu sayda diplom və fəxri fərmanlarlarla, iki "Qızıl ulduz" mukafatı ilə təltif olunmuşdur. Sevilən mahnıları üçün kliplər də çəkdirərək tamaşaçıların ixtiyarına buraxmışdır.
Hal hazırda həm müğəni həm də bəstəkar kimi sənət fəaliyyətini davam etdirir.
Ailəlidir 3 övladı və 1 nəvəsi var.
Kinzelyuk şəlaləsi
Kinzelyuk şəlaləsi — Rusiyanın Krasnoyarsk diyarında şəlalə. Kinzelyuk Talnikovıy şəlaləsindən sonra hündürlüyünə görə ikinci şəlalədir. Kinzelyuk şəlaləsi ilin bütün aylarında bol suludur. Şəlalənin hündürlüyü haqqında tam dəqiq məlumat yoxdur. Buna səbəb şəlalənin çətin gedilən məkanda yerləşməsidir. Kinzelyuk şəlaləsini bəzən Fedosev şəlaləsi adlandırırlar. 40-cı illərdə ilk dəfə olaraq bioloq A.A. Fedorov, sonra isə geodeziyaçı Q.A.Fedosev atların köməyi ilə şəlaləyə gəlib çata bilmiş. «Kinzelyuk» isə yerli əhalinin dilində «göydən düşən» deməkdir. Bölgə bitki və heyvanat aləmi baxımdan çox zəngindir.
Ümumi məlumat
Şəlalə Krasoyarsk diyarının Kuraqin rayonu ərazisində, İrkutsk vilayəti ilə sərhəddə yerləşir. Şəlalənin yerləşdiyi bölgə relyef baxımdan çox mürəkkəb və çətin kiçiləndir. Şərqi Sayan dağlarının qərb qurtaracağında, Kinzelyuk silsiləsinin şimal-şərqində yerləşən bu bölgə Tofalarların məskunlaşdığı ərazi hesab olunur.
Şəlalə hündürlüyü 1601 metr olan Kinzelyuk zirvəsindəki (Dvuqlavoqo) göldən, Kinzelyuk gölündən qidalanır. Göl isə zirvədə yerləşən buzlaqdan qidalanır. Ümumi hündürlüyü (kaskad)  — 328 metr, suyun sərbəst düşmə hündürlüyü isə  — 90 metrdir. Qalan hissə meyyili formada dağ ətəyi boyu axır. Şəlalənin suyu 1144 metr hündürlükdə yerləşən Aşağı Kinzelyuk gölünə tökülür. Sonra isə Kinzelyuk çayına, Kizr çayının qoluna birləşir.
Şəlalənin hündürlüyünü dəqiq ölçmə cihazları ilə (teodolit) ilk dəfə olaraq ölçülməsi ideyyasını ölkəşünas və təbiətşünas Petra Kravçuk irəli sürmüşdür. 1989-cu ildə Dnepropetrovski metallurgiya zavodunun "Stal" idman klubunun su-idman bölməsinin ekspedisiyası və SSRİ idman ustası Boris Babiskinin rəhbərliyi altında ölçmə işləri aparılmış. Ölçmə işlərinin nəticəsində kaskadın ümumi hündürlüyü 328 metr olmuş. Alınan nəticə Petra Kravçukun "Təbiət rekordları" kitabına əlavə edilmiş
Nəqliyyat
Ərazinin yerli əhalisi tofalardır. 21 000 km² sahəyə malik bu ərazidə cəmi əhalisi 1000 nəfər olan üç kənd yerləşir. Mobil şəbəkələrin, avtomobil yollarının olmadığı bölgəyə ancaq vertolyotla gəlmək mümkündür. Ən yaxın yaşayış məntəqəsindən şəlaləyə qədər olan məsafə 140 km-dir. Yolun əksər hissəsi su hövzələrindən keçir. Çaydan şəlaləyə isə 12 km məsafə var. Ümumən bu ərazini yay aylarında ziyarət etmək daha məqsədə uyğundur. Krasnoyarskdan şəlaləyə qədər məsafə 500 km-dir. Vertolyotla şəlaləyə səfərin qiyməti 80 min rubldır (yay aylarında).
Pəhləvan bəy Bayandur
Pəhləvan bəy Bayandur — İdris bəy Bayandur un oğlu, Bayandur eli nin başçısı. İlk dəfə onun dövründə Bayandur eli Diyarbəkir bölgəsində yerləşdi. Kitabi-Diyarbəkriyyə əsərində Əlincə qalası nı ələ keçirdiyi, Çormoğun noyon u məğlub etdiyi və 1340-cı ildə Diyarbəkir də öldüyü qeyd olunur.
Bizi dağlarda axtarın (film, 1976)
Bizi dağlarda axtarın qısametrajlı bədii televiziya filmi rejissor Nazim Abbas tərəfindən 1976-cı ildə ekranlaşdırılmışdır. "Azərbaycantelefilm"də istehsal edilmişdir. Kinolent Daşkəsən dağlarında alunit axtaran geoloqların həyatından danışır. Əsas rolları Nigar Hüseynova, Tofiq Mirzəyev, Ələsgər İbrahimov, Yaşar Nuri və İlqar Əhmədov ifa edirlər.
Məzmun
Kinolent Daşkəsən dağlarında alunit axtaran geoloqların həyatından danışır.
Film haqqında
Film dramaturq İlyas Əfəndiyevin hekayəsi əsasında ekranlaşdırılmışdır.
Mənbə
İsmayılova, N. “Bizi dağlarda axtarın” [kinorejissor N.Abbasovun çəkdiyi eyniadlı filmi haqqında] //Ədəbiyyat və incəsənət.- 1977.- 5 mart.- səh. 5.
Mars (Avurğazı)
Mars — Başqırdıstan Respublikasının Avurğazı rayonunda yerləşən kənd. Kənd Yeni Kəlsir kənd şurasının tərkibindədir.
Coğrafi yerləşməsi
Məsafələr:
Baccharis pedersenii
Baccharis pedersenii Baccharis pedersenii Baccharis pedersenii
— fəsiləsinin  cinsinə aid biki növü.
Hacı Bayram (Sərdarabad)
Hacı Bayram — İrəvan quberniyasının Eçmiədzin qəzasında, indiki Sərdarabad (Oktemberyan) rayonunda kənd.
Tarixi
Rayon mərkəzindən 32 km qərbdə, Araz çayının yanında yerləşir. 1728-ci ildə tərtib edilmiş "İrəvan əyalətinin icmal dəftəri"ndə "Hacı Bayram qışlağı" formasında, Qafqazın 5 verstlik xəritəsində "Hacı Bayram" kimi qeyd edilmişdir. Kənd Hacı Bayram adlı şəxs tərəfindən salınmış, ona görə də Hacı Bayram kəndi adlanmışdır. Antropotoponimdir. Quruluşca sadə toponimdir.Ermənistan SSR Ali Soveti Rəyasət Heyətinin 3.l.1935-ci il fərmanı ilə kəndin adı dəyişdirilib Baxçalar, 3.VII.1968-ci il fərmanı il yenidən dəyişdirilərək Baqaran qoyulmuşdur.
Toponimi
1728-ci ildən mə’lumdur. Mənbədə kəndin həm də Qaraqışlaq adlanması göstərilir. 1918–1919-cu illərdə ermənilər də yerləşdirilmişdir. 1935-ci ildə kənd Baxçalar, 1968-ci ildə ermənicə Baqaran adlandırılmışdır. 1728-ci ilə aid mə’lumata görə Ağcaqala və Çayırbəyli kəndlərinin qışlaq yeri idi. Qışlaq hacı Bayram adlı şəxsə mənsub olduğuna görə onun adı ilə adlanmışdır.
Əhalisi
Kənddə 1831-ci ildə 332 nəfər, 1873-cü ildə 447 nəfər, 1886-cı ildə 434 nəfər, 1897-ci ildə 476 nəfər, 1908-ci ildə 436 nəfər, 1914-cü ildə 815 nəfər, 1916-cı ildə 444 nəfər yalnız azərbaycanlı yaşamışdır. 1918-ci ildə kənd ermənilərin təcavüzünə məruz qalaraq sakinləri -azərbaycanlılar tarixi-etnik torpaqlarından qırğınlarla deportasiya olunmuşdur. İndiki Ermənistanda sovet hökuməti qurulandan sonra kəndi tərk etmiş azərbaycanlılar ata-baba yurdlarına qayıda bilmişdir. Burada 1922-ci ildə 325 nəfər azərbaycanlı, 1926-cı ildə 334 nəfər azərbaycanlı, 13 erməni, 1931-ci ildə 403 nəfər azərbaycanlı, 8 erməni yaşamışdır. SSRİ hökumətinin xüsusi qərarı ilə kənddə yaşayan azərbaycanlılar 1948–49-cu illərdə zorla tarixi-etnik torpaqlarından Azərbaycana deportasiya olunmuşdur. İndi ermənilər yaşayır.
Adana mantısı
Tərkibi
1 kq un, 1 yumurta, 1 stəkan su, 1 çimdik duz, 500 qram süzmə qatıq, 2 su stəkanı ət suyu, 1 stəkan qaynadılmış noxud, 1 çay qaşığı qırmızı bibər, 1 çay qaşığı quru nanə, 500 qram qiymə, 1 çay qaşığı qara bibər, 1 kiçik doğranmış soğan.
Hazırlanması
Un, duz, yumurta, su ilə bərk bir xəmir yoğurun. 1–2 mm qalınlığında açın. 2 sm halında kəsin. Qiymə, duz, qara bibər, kırmızıbiber, doğranmış soğan ilə qarışdırın.
Noxud böyüklüyündə qiyməni götürüb xəmirin ortasına qoyun. Əvvəl küncləri sonra hər küncü bir-birinə yapışdıraraq xəmiri gül şəklində bağlanın.
Zeytunyağında qızardın. Soba nimçəsinə sərin. Ət suyu və noxudları qoyun. 10 dəqiqə sobada bişirin. Bir az soyumağını gözləyin, qatığı bir çimdik duzla qarışdırdıqdan sonra üzərinə tökün. Zeytunyağı istilədib içinə kırmızıbiber, nanə qoyun. Qarışığı mantının üzərinə töküb xidmət edə bilərsiniz.
Vi
thumb vi (visual) — Unix bənzəri əməliyat sistemlərində mətn redaktoru.
Cövhər Dudayev
Dudayev Cöhər Musa oğlu (çeç. Дуди Муса кIант ЖовхIар ) (15 fevral 1944, Yalxori, Çeçen-İnquş MSSR, — 21 aprel 1996, Qexi-Çu, Çeçenistan) — çeçen hərbçisi, siyasətçisi və dövlət xadimi. İçkeriyanın ilk prezidenti. Aviasiya general-mayoru, çeçenlərin SSRİ ordusunda tarixi boyu yeganə generalı.
Vəfatı
Həmin günlərdə rusların Cövhər Dudayevin yerini necə tapdığı, necə müəyyənləşdirdiyi başa düşülməmişdi. Ruslar dəfələrlə Cövhər Dudayevi qətlə yetirməyə təşəbbüs göstərsə də, ancaq hər dəfə yanlış yeri vurmuşdular. Bəs bu səfər necə oldu ki, onun yeri tam müəyyənləşdirildi. Bu müəmma illər sonra çözüldü. Əslidə həmin günlərdə də gözlər Amerikaya çevrilmişdi, ancaq heç kim tam məlumatı ictimaiyyətə açıqlaya bilmirdi. 4 iyun 2001-ci ildə "Hürriyyət" qəzetində Qasım Cindəmirin dərc olunmuş məlumatında yazılırdı: "ABŞ-nin gizli təhlükəsizlik orqanı sayılan Milli Təhlükəsizlik Agentliyində (National Security Agency – NSA) vaxtilə işləmiş Wayne Madsen Cövhər Dudayevin telefonunu istifadə edirdi. Bununla da NSA onun yerini və koordinatlarını müəyyənləşdirdi və ABŞ prezidenti Bill Klintona söylədi. O da həmin ərəfədə Moskvadaydı və Boris Yeltsinin yeniden prezident seçilməsini istəyirdi. Çeçen liderin yerini və koordinatlarını Boris Yeltsinə dedi. Ruslar da Cövhər Dudayevi qətlə yetirdi. Boris Yeltsin də, Bill Klinton da yeniden seçildilər. Əslində ABŞ prezidenti Bill Klintonun etdiyi qanunaziddir".
Arnavut ciyəri
thumb|Arnavut ciğeri
Hazırlanması
Ciyərin pərdələrini soyun. Yarım barmaq enində dilimlərə doğrayın. Yuyun və sularını süzün. Ciyərlərin suyu yaxşıca süzülüb quruyduqdan sonra una bulayın. Qızğın maye yağa düzərək gözləyin. 1 dəqiqyə qədər bişirin. Tavadan alın. Çıxarıb, üzərinə duz səpin.
Tavadaki yağın üçdə birinə qırmızı bibəri səpin. Qızartdıqdan sonra ciyərlərin üzərinə gəzdirin. Soğanları soyub, xırda doğrayın. Duz səpib əlinizlə duzu soğana yaxşıca yedirin. İçinə incə doğranmış cəfəri qarışdırın. Ciyərin yanında süfrəyə verin.
Marağayi
Marağayi — təxəllüs.
Pir Əli Bayandur
Pir Əli Bayandur bəy — Fəxrəddin Qutlu bəy in oğlu, Bingölün Kiğı kəndində hakimlik edirdi
Ailəsi
Piltən bəy, Musa bəy, Nur Əli Bayandur və Sara Xatun un atasıdır.
Urğun
Urğun - türk, anadolu və ltay xalq mədəniyyətində cin. Orgun və ya Vurğun da deyilir. Atəşdən yaradılmışdır. Tək ağacların altında, su sahillərində yaşayırlar. Həm yaxşısı, həm pisi ("müsəlmanı" və "kafiri") vardır. Qaranlıqdan sonra çıxarlar ortaya. İnsanı qaranlıq yerdə və ya sudan keçərkən vurur. Vurğun yemə deyilən bu cin vurmasına yakala adam bir müddət ölü kimi yatar. Və ya uzunca bir zaman kar və dilsiz gəzər. Vurğun vurma olaraq da adlandırılan bu narahatlıq çox təhlükəlidir. Bir Vurgun Ocağına götürülür. Bədəni qaralmış və ya bir yumruq izi qədər bir yer qapqara olmuşdur. Bəzən böyüyərək bir qadın qılığına bürünərlər. Qısa boyludur. Tərsinə ayaqlıdır. Dalğıcların su altundaki təzyiq fərqini doğru ayarlayamayıp sürətli çıxdıqlarında bədənlərində meydana gələn ziyana da vurgun deyilir ki, əslində sualtı ruhlarının verdiyi zərər kimi düşünüldüyü üçün belə deyilmişdir.
Etimologiya
(Ur/Vur) kökündən törəmişdir. Vurmaq mənası daşıyır.
Süyündük (Uçalı)
Süyündük — Başqırdıstan Respublikasının Uçalı rayonunda yerləşən kənd. Kənd İlçəqol kənd şurasının tərkibindədir.
Coğrafi yerləşməsi
Məsafələr:
Milli tərkibi
2002-ci ildə keçirilən Ümumrusiya əhalinin siyahıya alınmasına əsasən kənddə başqırdlar (95 %) üstünlük təşkil edir.
Rusiya İnnovasiya Texnologiyaları və Sahibkarlıq Dövlət Universiteti
Rusiya İnnovasiya Texnologiyaları və Sahibkarlıq Dövlət Universiteti — Rusiyada universitet; innovasiya texnologiyaları sahəsində elmi-tədrisin mənbəyi olaraq müasir iqtisadiyyatın bütün istiqamətləri üzrə mütəxəssis hazırlığını həyata keçirir.
Tarixi və fəaliyyəti
Universitet 1999-cu il, Rusiya Federasiyası Hökumətinin 31 dekabr tarixli sərəncamına uyğun olaraq Rusiya Təhsil Nazirliyinin ali məktəbində elmi-texniki sahibkarlığın inkişafına komək mərkəzi elmi müəssisəsinin əsasında yaradılıb. İnformasiya-kommunikasiya texnologiyalarının prioritet təşkil etdiyi universitetdə distant təhsilin tətbiqinə xüsusi önəm verilir. Hal-hazırda ali təhsil ocağında distant təhsil portalı (do.itbu.ru) işə salınıb. Yaxın vaxtlarda onun əsasında bir sıra ixtisasların artırılması planlaşdırılır. Hazırda vəkillik, bank hüququ: əsas vəziyyətlər, internet münasibətlərinin hüquqi tənzimlənməsi, qiymətli kağızlar kursları üzrə iş aparılır.
Tədris prosesi
Hazırda Rusiya İnnovasiya Texnologiyaları və Sahibkarlıq Dövlət Universitetində 7 fakültə fəaliyyət göstərir: innovasiyaların idarəedilməsi, innovasiya elmi ağırlıqlı istehsalın keyfiyyətinin idarəedilməsi, informasiya sistemləri, tətbiqi informatika, idarəetmə və inteqrasiya edilmiş marketinq kommunikasiyaları, vətəndaş-hüquqi intizamlar, dizayn və reklam.
İnnovasiyaların idarəedilməsi kafedrasında tələbələr innovasiya fəaliyyətini idarə etmə sahəsində, strateji idarəetmə, innovasiya layihələrini idarə etmə, biznes planlaşdırma üzrə bacarıqlar əldə edirlər. Tələbələr innovasiya fəaliyyətinin (Project Expert, BP Win, Prime Expert, Microsoft Project, Microsoft Navision və başqaları) təminatı üçün qeydiyyat-analitik proqramlardan istifadə etməyi öyrənirlər.
İnnovasiya elmi ağırlıqlı istehsalın keyfiyyətinin idarəedilməsi kafedrası bu ilin sentyabrında keyfiyyətin idarəetməsi və aerokosmik fəaliyyətin innovasiya texnologiyaları kafedralarının birləşdirilməsi nəticəsində yaradılıb. Kafedrada təhsilin qiyabi forması əsasında təhsil alan tələbələrin hazırlığının təşkili üzrə aktiv iş aparılır. Həmçinin kafedranın kadr tərkibinin ixtisaslaşdırması distant formada təhsilin reallaşdırılmasına imkan verir.
İnformasiya sistemləri kafedrasında tədris prosesi Microsoft, IBM kompaniyalarının proqram təminatından, IBM və Oracle-ın hesablama texnikası vasitələrindən, eyni zamanda Cisco, Nortell, D-Link və 3Com aparıcı istehsalçı firmaların şəbəkə avadanlıqlarından istifadə etməklə həyata keçirilir. Kafedrada informasiya sistemləri və texnologiya, informasiya sistemlərində inzibatçılıq, bölüşdürülmüş informasiya sistemləri ixtisasları tədris olunur.
Tətbiqi informatika kafedrasında mühəndis-proqramçı,informasiya resursları, informasiya sistemləri, sistem inzibatçılığı mütəxəssisləri, məlumat bazalarının administratoru, veb-redaktor, sistem analitiki (biznes-analitik), informasiya texnologiyaları menecerlər və s. hazırlanır.
İdarəetmə və birləşdirilmiş marketinq kommunikasiyaları kafedrasında intellektual mülkiyyəti idarə etmə, iqtisadiyyatın dövlət tənzimləməsi, idarəetmənin informasiya texnologiyaları, dövlət və bələdiyyə mülkiyyətini idarəetmə və bir sıra digər ixtisaslar fəaliyyət göstərir.
Dizayn və reklam kafedrasında reklam və ictimaiyyətlə əlaqələr, dizayn ixtisasları üzrə kadrlar hazırlanır. Kafedra yanında innovasiya dizaynı laboratoriyası açılıb.
Elmi-tədqiqat fəaliyyəti
Rusiya İnnovasiya Texnologiyaları və Sahibkarlıq Dövlət Universitetində müasir texnologiyalara əsaslanan tədris prosesi ilə yanaşı elmi-tədqiqat işləri də uğurla həyata keçirilir.
Elektron kitab fondu
Universitetin kitab fondu (www.knigafund.ru) “Elektron kitabxana” sisteminə qoşulub. Hər bir tələbəyə kitab fonduna fərdi giriş üçün elektron açar ayrılıb.Giriş üçün saytda qeydiyyatdan keçmək və hesabı aktivləşdirdikdən sonra fərdi kabinetdə kartın pin-kodunu daxil etmək lazımdır.
Bununla yanaşı, saytın rahat naviqasiya sistemi, sürətli axtarış üçün təklif edən bir çox əlavə funksiyalar tələbələrin işini asanlaşdırır.
Corc Bentam
Corc Bentam (22 sentyabr 1800 – 10 sentyabr 1884) — ingilis botaniki.
Tambov vilayəti
Tambov vilayəti — Rusiya Federasiyasının subyektlərindən biri.
Fallout 3
Fallout 3 — "Bethesda Game Studios" tərəfindən hazırlanan və "Bethesda Softworks" tərəfindən nəşr olunan döyüş rol videooyunu. "Fallout" oyun seriyasındakı 3-cü əsas epizoddur (bütövlükdə 5). Bu, "Bethesda"nın franşizanın hüquqlarını "Interplay Entertainment"dən əldə etməsindən sonra tərtib olunmuş ilk "Fallout" buraxılışıdır. Oyun əvvəlki buraxılışlardakı ikiölçülü izometrik qrafika və növbə əsaslı döyüş əvəzinə üçölçülü qrafika və real zamanlı döyüşündən istifadə edir. Oyun 28 oktyabr 2008-ci ildə Şimali Amerikada, 31 oktyabr 2008-ci ildə Avropa və Avstraliyada, 4 dekabr 2008-ci ildə Yaponiyada "Microsoft Windows", "PlayStation 3" və "Xbox 360" platformaları üçün satışa çıxarılmışdır. Həmçinin, "Fallout 3" 11 noyabr 2015-ci ildə Fallout 3 "Xbox One" və sonrakı "Xbox Series X/S" üçün geriyə uyumlu olaraq buraxılmışdır.